Pelenomus

***Pelenomus*** er en slekt av små, runde, mer eller mindre skjellkledte snutebiller. 

## Utseende
Små (ofte 2 – 3&nbsp;mm), sterkt hvelvede, ofte nærmest kulerunde biller. Kroppen, særlig undersiden, er høyt hvelvet. Grunnfargen er mørkebrun eller svart, men denne er ofte nesten helt dekket av lyse skjell, særlig på undersiden. De mangler påfallende, oppstående hår. Hodet er temmelig lite, fasettøynene er store, men flate, snuten er lang, slank og krum. Normalt peker denne nedover eller bakover, og den kan foldes inn i en fure mellom framhoftene. Antennene er knebøyde, ganske slanke med en markert kølle, og sitter festet på snuten i den ytre halvdelen. Brystskjoldet (pronotum) er mye smalere enn dekkvingene, fremst med en markert "krage", sidene er rundede. Det har ofte et par lave knøler på sidene og er sterkt punktert, men punkteringen er ofte mer eller mindre dekket av lyse skjell. Dekkvingene har markerte skuldre og tydelige punktrekker. Overflaten er gjerne ujevn med lave knøler eller grunne fordypninger. På sidene er dekkvingene bøyd ned slik at de dekker deler av dyrets sider. Beina er forholdsvis korte, og kan foldes tett inntil kroppen.

## Levevis
Småsnutebillene lever for det meste på ulike slags urter og småbusker. Larvene utvikler seg vanligvis i modnende frø i belger, frøkapsler eller lignende, eller i blomster. Mange lever på planter i korsblomstfamilien (Brassicaceae). 

Om småsnutebillene blir forstyrret, folder de beina og snuten inntil kroppen og lar seg falle til bakken. De er da vanskelige å skille fra små frø eller sandkorn.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[småsnutebiller]], [[Ceutorhynchinae]]** Gistel, 1848
******* Stammen **[[Phytobiini]]** Gistel, 1848
******** Slekten ***Pelenomus*** C. G. Thomson, 1859 - 23 arter
********* *[[Pelenomus asperulus]]* Dietz, 1896
********* *[[Pelenomus canaliculatus]]* (Fåhraeus, 1843) - i Norge
********* *[[Pelenomus cavifrons]]* LeConte, 1876
********* *[[Pelenomus commari]]* (Panzer, 1794) - i Norge
********* *[[Pelenomus congenialis]]* (Dietz, 1896)
********* *[[Pelenomus curvatus]]* L. Yang & J. Huang, 2013
********* *[[Pelenomus fuliginosus]]* (Dietz, 1896)
********* *[[Pelenomus gracilipes]]* Dietz, 1896
********* *[[Pelenomus hygrophilus]]* (Hustache, 1923)
********* *[[Pelenomus impressiventris]]* Blatchley & Leng, 1916
********* *[[Pelenomus niveus]]* Blatchley & Leng, 1916
********* *[[Pelenomus olssoni]]* (Israelson, 1972)
********* *[[Pelenomus pusillus]]* Dietz, 1896
********* *[[Pelenomus quadricorniger]]* (Colonnelli, 1986)
********* *[[Pelenomus quadrituberculatus]]* (Fabricius, 1787) - i Norge
********* *[[Pelenomus roelofsi]]* (Hustache, 1916)
********* *[[Pelenomus sachalinensis]]* (Korotyaev, 1980)
********* *[[Pelenomus squamosus]]* Le Conte, 1876
********* *[[Pelenomus sulcicollis]]* J.LeConte, 1876
********* *[[Pelenomus thoracespinosus]]* (J.A.E.Goeze, 1777)
********* *[[Pelenomus velaris]]* (Gyllenhal, 1827) - i Norge
********* *[[Pelenomus waltoni]]* (Boheman, 1843) - i Norge
********* *[[Pelenomus zumpti]]* (Wagner, 1939)

## Referanser




## Litteratur

## Eksterne lenker
*